Борис Младенов-Young
Когато вече няма да ме има…

chitanka.info

На Sean и Jordan

Когато вече няма да ме има

и аз ще бъда само шепа прах,

спомнете си понякога как трима

играехме със топка и на шах.

Аз в таз страна прекрасна емигрирах,

работих до последния си час,

пари, любов и време инвестирах,

но не за мен, направих го за вас.

Създадох ви условия отлични

за учене, за спорт и за игри.

Тук, с дядовата обич и опора,

възможностите ви са безгранични;

от вас единствено си зависи

да станете добри, почтени хора.

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.